
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

privind aprobarea aderării Municipiului Focşani 

la CONVENȚIA PRIMARILOR, la nivel european 

          Consiliul local al municipiului Focşani, judeţul Vrancea, întrunit în şedinţa ordinară;

- analizând Proiectul de hotărâre iniţiat de Primarul Municipiului Focşani şi raportul Serviciului Comunicare, înregistrat la nr. 28719/25.05.2015, prin care se propune aprobarea aderării Municipiului Focşani la Convenţia Primarilor, la nivel european; 

- văzând avizul favorabil al Comisiei de buget și administrație publică;
- în conformitate cu prevederile art. 20, alin (1), lit. „j” din Legea nr.273/2006 privind finanţele publice locale, cu modificările şi completările ulterioare;
- în baza art. 14, art. 36, alin. (2) lit. „e”, alin.(7) lit. „c” şi în temeiul art. 45, alin. (2), din Legea nr. 215/2001 privind administraţia publică locală, republicată, cu modificările şi completările ulterioare;
HOTĂRĂŞTE:

Art. 1

Aprobarea aderării Municipiului Focşani la Convenţia Primarilor, la nivel european, ȋn scopul dezvoltării energetice durabile a comunităţii.
Art. 2

Imputernicirea primarului Municipiului Focşani, dl. Decebal Bacinschi, să semneze aderarea Municipiului Focşani la Convenţia Primarilor şi documentele ulterioare, necesare validării aderării.

Art. 3 
Prezenta hotărâre va fi comunicată de către Direcţia de administraţie publică locală compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Serviciul comunicare.

    PREŞEDINTE DE ŞEDINŢĂ,

       Elena-Luminiţa Balaban                                      Contrasemnează,

                                                                      SECRETARUL MUNICIPIULUI 

                                                                                        FOCSANI

                                                                              Eduard Marian Corhană 

Municipiul Focşani, 28 mai 2015

